system
Răspunde în limba română, în stilul Wikipedia, cat mai corect gramatical.
user
Descrie în detaliu Telekom Romania Mobile Communications.
assistant
Telekom Romania Mobile Communications S.A. este o companie de telefonie mobilă ce operează în România sub marca comună Telekom.ro, care este deținut de OTE, la rândul lui deținut de Deutsche Telekom. Telekom Romania Mobile a avut 3,5 milioane de abonați cu o cotă de piață de 15% din iulie 2021.

Rețeaua a operat împreună cu Telekom Romania Communications din 2014 până în 2021 sub aceeași marcă Telekom. Ambele companii au fost deținute în majoritate de OTE, care la rândul său este controlat de Deutsche Telekom.

Pe 6 noiembrie 2020, OTE a fost de acord să vândă pachetul de 54% la Orange România pentru 295 de milioane de €. Pentru ca tranzacția să fie aprobată de către autorități, OTE s-a angajat la a cumpăra pachetul rămas de 30% în Telekom Romania Mobile, care operează rețeaua mobilă. Tranzacția a fost finalizată în iulie 2021.

Totuși, OTE nu a reușit să vândă compania de telefonie mobilă după ce tranzacția cu Digi a eșuat datorită faptului că era interesat numai în cumpărarea de zone celulare și frecvențe mobile, facând ca Deutsche Telekom să îl schimbe în Telekom Mobile și să țină compania sub portofoliul OTE până la găsirea unui cumpărător.

Istorie 
Activitatea operatorului național de telefonie fixă în domeniul telefoniei mobile a început în 1998, după începutul procesului de privatizare a Romtelecom S.A. Compania greacă OTE a achiziționat un pachet de acțiuni și a devenit în timp acționar majoritar. Prima marcă sub care OTE a operat în România a fost Cosmorom, iar opțiunea a fost dezvoltarea unei infrastructuri proprii în banda de 1800 MHz (celelalte companii operau în banda de 900 MHz). Începutul a fost însă greoi, infrastructura limitându-se în 2002 la doar câteva mari orașe, în timp ce concurenții săi acopereau numeroase orașe și căi de comunicație. Elementul diferențiator cu care Cosmorom s-a prezentat pe piață a fost introducerea taxării la secundă după primul minut (la abonamente) și după primele 15 secunde (la serviciile preplătite) într-o vreme când ceilalți operatori taxau la minut, iar costurile erau destul de ridicate.

În 2005, după ce rețeaua de acoperire a devenit extinsă, compania a trecut prin primul rebranding, lansând denumirea de Cosmote și orientându-se puternic către segmentul clienților de servicii preplătite. După ce a încercat să inoveze introducând taxare independentă de rețeaua către care se efectuează apelul, acțiune la care a renunțat după o scurtă perioadă, și un abonament cu prețul foarte redus de 3 dolari, Cosmote a introdus o nouă inovație pe piața serviciilor de telecomunicații. Observând un segment al cererii cu potențial mare de creștere în zona serviciilor prepaid în condițiile în care costurile serviciilor prepaid practicate atât de Cosmote cât și de concurenții ei erau semnificativ mai ridicate decât la abonamente, a decis să se extindă în această direcție, introducând extraopțiunile cu minute incluse pe cartele preplătite. Prima astfel de acțiune, cu 2000 de minute în rețea incluse pentru o extraopțiune de 3 euro, a avut ca efect o creștere masivă, peste așteptări, a vânzărilor de cartele preplătite, ceea ce a pus inclusiv presiune pe infrastructură, noiidar și vechiiclienți ai rețelei constatând că adesea rețeaua suprasolicitată devenea indisponibilă. Problemele s-au remediat pe măsură ce rețeaua a fost reoptimizată, și volumul de apeluri a început să scadă.

În 2006 statul român a scos la licitație licențe pentru oferirea de servicii 3G. Cosmote a participat la licitație dar, deși existau așteptări ca cele patru licențe să fie preluate de marii operatori: Orange, Vodafone și Cosmote, acesta din urmă a pierdut licitația în favoarea operatorului RCS & RDS , care încă nu avea o rețea mobilă dezvoltată, si Zapp(Telemobil).

În 2008, compania-mamă OTE a intrat în portofoliul Deutsche Telekom, operatorul rețelelor T-Mobile din Germania și din alte țări europene. În iunie 2009, Cosmote a semnat preluarea operatorului rețelei Zapp, într-o tranzacție de 207 milioane de euro, ceea ce i-a pus la dispoziție în sfârșit mult dorita licență 3G, dar și o licență CDMA în banda 450 MHz.
La finalul anului 2008, Zapp avea circa 374.000 de abonați. Rămasă sub brandul Cosmote, compania a încercat să marșeze pe vitezele mari la conexiunile la Internet prin servicii 3G și apoi 4G, dar costurile ridicate ale acestor servicii s-au tradus printr-o creștere relativ moderată a utilizării lor.

Compania s-a promovat ca destinație favorită pentru portarea numerelor de telefon din alte rețele după 2011, de când această posibilitate a trebuit să fie permisă de toți operatorii mobili din Uniunea Europeană, dar în prima jumătate a lui 2014 se clasa pe ultimul loc după numărul de astfel de portări acceptate. Au început și ofertele comune cu celelalte servicii asociate oferite de Deutsche Telekom pe piața românească abonamente mobile oferite împreună cu cele fixe Romtelecom, dar și serviciul Dolce Mobile TV. Ultima inovație pe piață promovată sub brandul Cosmote au fost abonamentele Cosmote Free cu internet mobil nelimitat (la viteze de 64 kbps, cu diverse volume de trafic 4G), care au fost oferite la sfârșitul lui 2013 și în 2014.

Marca Cosmote și-a încetat existența în România la 13 septembrie 2014, în urma fuzionării cu Romtelecom și a rebrandingului celor două în comun sub numele de Telekom Romania.

În prezent, Telekom Romania este într-un proces de reorganizare, prin intermediul căruia operatorul oferă internet 4G nelimitat (cartelă preplătită și abonament) de la prețuri începând cu 5€.

Rezultate
Rezultatele financiare al Cosmote România:

Frecvențele radio
Lista frecvențelor:

Referințe

Legături externe
mobile.telekom.ro - Site web oficial

Companii de telefonie mobilă din România
Companii din România